താലൂക്ക് സര്വേയര് ബ്രാഞ്ച് സമ്മേളനത്തില് പങ്കെടുത്തത് വിവാദമാകുന്നു ചെങ്ങന്നൂര്: സി.പി.എം ബ്രാഞ്ച് സമ്മേളനത്തിലും പ്രകടനത്തിലും താലൂക്ക് സര്വേയര് പങ്കെടുത്തതു വിവാദമായി. കുട്ടനാട് താലൂക്ക് സര്വയര് ചുമതല വഹിക്കുന്ന സി.അജിത് കുമാറാണ് സമ്മേളനത്തിന്റെ പതാക ഉയര്ത്തലിലും പ്രകടനത്തിലും പങ്കാളിയായത്. ചെങ്ങന്നൂരിലെ സി.പി.എം. ഉത്തരപ്പള്ളി ബ്രാഞ്ച് സമ്മേളനവുമായി ബന്ധപ്പെട്ട പരിപാടികളിലാണ് ഇദ്ദേഹം പങ്കെടുത്തത്. തുടര്ന്നു സാമൂഹികമാദ്ധ്യമങ്ങളില് ചിത്രം പങ്കുവെക്കുകയും ചെയ്തു. കോണ്ഗ്രസും ബി.ജെ.പി.യും അടക്കമുള്ള സംഘടനകള് സംഭവം സാമൂഹിക മാദ്ധ്യമങ്ങളില് തന്നെ ചോദ്യം ചെയ്തു. ഇതോടെ ഫെസ്ബുക്കില് ഇട്ട പോസ്റ്റും ചിത്രങ്ങളും അജിത്ത് നീക്കം ചെയ്തു. എന്നാല്, അതിനു മുമ്ബുതന്നെ സ്ക്രീന് ഷോട്ടുകളായി ചിത്രം പ്രചരിപ്പിക്കപ്പെട്ടതോടെ വിവാദമായി. സര്ക്കാര് ജീവനക്കാര് രാഷ്ട്രീയപ്പാര്ട്ടികളുടെ പരിപാടിയില് പങ്കെടുക്കാന് പാടില്ലെന്നതാണ് ചട്ടം. ഇതു വകവെക്കാതെ അജിത് പങ്കെടുത്തത്. അജിത് കുമാറിനെതിരെ ബി.ജെ.പി റവന്യൂ മന്ത്രിക്കും സെക്രട്ടറിക്കും പരാതി നല്കി.